અત્યારે ઈસ્લામના નામે ફેલાવાતા આતંકવાદથી સૌથી વધારે ફફડેલું અમેરિકા છે. અમેરિકા જ્યાં પણ ઈસ્લામિક આતંકવાદી સંગઠનો દેખાય ત્યાં તૂટી પડે છે ને તેમને સાફ કરવા મથે છે. વિધિની વક્રતા એ છે કે, છેલ્લા બે દાયકામાં દુનિયાને કનડનારા મોટા ભાગના આતંકીઓ અમેરિકાએ જ પેદા કરેલા છે. જલાલુદ્દીન હક્કાની પણ તેમાં એક હતો. ૧૯૮૦ના દાયકામાં સોવિયેત રશિયાએ અફઘાનિસ્તાનમાં પગપેસારો કર્યો પછી તેને હટાવવા અમેરિકાએ મુસ્લિમ આતંકીઓને તન મન, ધનથી મદદ કરેલી. એ બધા મુઝાહિદ્દીન કહેવાતા. અમેરિકાના ઇશારે એ લોકો સોવિયેત રશિયા સામે લડતા. હક્કાની પણ તેમાંથી એક હતો ને ઓસામા બિન લાદેનથી માંડીને ઝકી ઉર રહેમાન લખવી સુધીના આતંકીઓ આ જંગમાં સામેલ હતા. રશિયા ૧૯૮૭માં અફઘાનિસ્તાનમાંથી ખસી ગયું, પછી આ બધા નવરા થઈ ગયા એટલે અમેરિકાએ તેમને મદદ બંધ કરી. આ આતંકીઓને લડ્યા વિના ચાલતું નહોતું એટલે તેમણે અફઘાનિસ્તાન પર કબજો કરી લીધો ને પછી અમેરિકા સામે જ બાંયો ચડાવી દીધી. ૧૯૯૦ના દાયકાની શઆતથી આ બધું શ થયું ને આજેય ચાલુ છે. અમેરિકા હવે આ આતંકીઓનો સૌથી મોટો દુશ્મન છે ને તેને ખતમ કરવા બધા ભેગા થઈને મથે છે કે જેથી આખી દુનિયા પર ઈસ્લામનું શાસન સ્થાપી શકાય.